|  |  |
| --- | --- |
| **Pakalpojuma nosaukums** | **Dzimšanas fakta reģistrācija** |
| **Pakalpojuma saņēmējs** | Fiziska persona |
| **Pakalpojuma sniedzējs** | Dzimtsarakstu nodaļa |
| **Pakalpojuma būtības īss apraksts** | Par bērna piedzimšanu paziņo dzimtsarakstu nodaļai mēneša laikā pēc bērna piedzimšanas.  Dzimtsarakstu nodaļas atbildīgā persona dzimšanas faktu reģistrē dienā, kad saņemts paziņojums par bērna dzimšanu, paziņotāja klātbūtnē.  Pēc dzimšanas fakta reģistrācijas dzimtsarakstu nodaļas amatpersona bērna vecākiem vai personai, kas paziņojusi par dzimšanas faktu, izsniedz dzimšanas apliecību. |
| **Kas jādara, lai varētu saņemt pakalpojumu?** | 1. Pienākums paziņot par bērna piedzimšanu ir bērna tēvam vai mātei. Bērna tēvs un māte var likumā noteiktajā kārtībā pilnvarot citu personu paziņot par bērna piedzimšanu. 2. Iesniedz Dzimtsarakstu nodaļā   ārstniecības iestādes vai ārstniecības personas izdotu medicīnas apliecību, kas apliecina bērna dzimšanas faktu, bērna dzimumu, dzimšanas vietu un laiku, mātes vārdu un uzvārdu.   1. Uzrāda personu apliecinošu dokumentu- pasi vai personas apliecību.     Dzimšanas reģistra ierakstā ziņas par bērna māti ieraksta, pamatojoties uz ārstniecības iestādes vai ārstniecības personas izsniegtu medicīnas apliecību, kas apliecina bērna dzimšanas faktu.    Dzimšanas reģistra ierakstā ziņas par bērna tēvu ieraksta, pamatojoties uz vienu no šādiem dokumentiem:  1) laulības apliecību vai citu dokumentu, kas apliecina laulības noslēgšanu, ja bērna māte līdz bērna piedzimšanai ir noslēgusi laulību;  2) kopēju paternitātes atzīšanas iesniegumu ([14.pielikums](https://likumi.lv/ta/id/259879#piel14)) vai dzimtsarakstu nodaļai adresētu iesniegumu, uz kura [Civilstāvokļa aktu reģistrācijas likuma](https://likumi.lv/ta/id/253442-civilstavokla-aktu-registracijas-likums) [35.panta](https://likumi.lv/ta/id/253442-civilstavokla-aktu-registracijas-likums#p35) otrajā daļā noteiktajā gadījumā apliecināts iesniedzēja paraksta īstums, ja bērna tēvs un māte nav noslēguši savstarpēju laulību;  3) bērna mātes, bērna mātes vīra vai bērna mātes bijušā vīra un bērna bioloģiskā tēva dzimtsarakstu nodaļā personiski iesniegtu kopīgu iesniegumu ([15.pielikums](https://likumi.lv/ta/id/259879#piel15)) vai dzimtsarakstu nodaļai adresētu iesniegumu, uz kura notariāli apliecināts iesniedzēju paraksta īstums, ar lūgumu par bērna tēvu dzimšanas reģistrā ierakstīt bērna bioloģisko tēvu, nevis bērna mātes vīru vai bijušo vīru;  4) laulības apliecību vai citu dokumentu, kas apliecina laulības noslēgšanu, un dokumentu, kas apliecina šīs laulības izbeigšanās pamatu, ja bērna mātes un viņas vīra laulība ir šķirta vai atzīta par neesošu vai laulātais ir miris un no laulības šķiršanas vai atzīšanas par neesošu vai laulātā miršanas dienas līdz bērna piedzimšanai nav pagājušas vairāk kā 306 dienas.   1. Iesniegumu paternitātes atzīšanai var iesniegt, reģistrējot bērna dzimšanu, kā arī pēc tam, kad bērna dzimšana jau reģistrēta, vai jau pirms bērna dzimšanas. 2. Ja bērna māte nav laulībā un līdz dzimšanas fakta reģistrācijai bērna paternitāte nav atzīta vai noteikta, dzimšanas reģistrā ieraksta ziņas tikai par māti, ailē par tēvu ievelk svītru. |
| **Pakalpojuma saņemšanai nepieciešamie dokumenti** | * Ārstniecības iestādes vai ārstniecības personas izdota medicīnas apliecība, kas apliecina bērna dzimšanas faktu, bērna dzimumu.   dzimšanas vietu un laiku, mātes vārdu un uzvārdu.   * Personu apliecinošs dokuments-pase vai personas apliecība. * Laulības apliecība. |
| **Normatīvie akti, kas reglamentē pakalpojuma sniegšanu** | Latvijas Republikas likums Civillikums Pirmā daļa. Ģimenes tiesības.  Civilstāvokļa aktu reģistrācijas likums.  [Ministru kabineta 03.09.2013. noteikumi Nr. 761 „Noteikumi par civilstāvokļa aktu reģistriem”.](http://www.likumi.lv/doc.php?id=122684)  [Valsts valodas likums.](http://www.likumi.lv/doc.php?id=14740)  [Ministru kabineta 02.03.2004. noteikumi Nr. 114 „Noteikumi par personvārdu rakstību un lietošanu latviešu valodā, kā arī to identifikāciju”.](http://www.likumi.lv/doc.php?id=85209) |
| **Maksa par pakalpojumu** | Bezmaksas |
| **Pakalpojuma saņemšanas termiņš** | Dienā, kad saņemts paziņojums par bērna dzimšanu, paziņotāja klātbūtnē. |
| **Pakalpojuma saņemšanas/pieprasīšanas veids** | Klātienē |
| **Ar ko sazināties jautājumu gadījumā par šo pakalpojumu?** | tālr.67146018 vai 67146019,  mob. tālr.26174613  dzimtsaraksti@olaine.lv |
| **Piezīmes** | Jaundzimušo svinīgās reģistrācijas pasākums notiek 2 reizes gadā. |